medieval-data/medieval-latin-ner-HOME-Alcar huggingface dataset:
« In nomine Patris et Filii et Spiritus-Sancti , amen . Nos Robertus de Curtiniaco , decanus Carnotensis , per arbitrium sive per dictum nostrum , arbitrando dicimus quod vos , Stephane , magister carnificum , Johannes Pelliparie et Petre Martini , pro vobis , et alii carnifices Carnotensis civitatis , pro quibus compromisistis in nos haut et bas , sub pena sexaginta librarum carnotensium , purgetis vos circa nobis in capitulo per sacramentum vestrum quod non fecistis sacramentum inter vos , vel colligacionem , pactum , vel convencionem , seu communiam , vel appositionem pene vel minarum , de carnibus vestris venalibus non vendendis ad credentiam Capitulo Carnotensi , vel si aliquid predictorum fecistis , revocetis et emendetis in manu nostra , nec de cetero hoc servetis ; emendam vero taxamus hoc modo in scriptis , videlicet quod vos , carnifices , tres porcos , de precio triginta solidorum , quorum unus , presente mandato nostro , tradatur Elemosynarie Carnotensi , alius Leprosis Banleuge , tertius Filiabus-Dei de Carnoto , hac instanti die dominica . Actum anno Domini Mº CCº XL nono , in capitulo Carnotensi , die veneris ante Nativitatem beate Marie Virginis . »
« Innocentius , episcopus , servus servorum Dei , dilectis filiis Capitulo Carnotensi , salutem et apostolicam benedictionem . Apostolice sedis benignitas sincere obsequencium vota fidelium benivolo assensu prosequi consuevit et personas illorum quas in sua devocione promptos invenerit et ferventes quibusdam titulis decencius decorare . Ut igitur , ex speciali devocione quam ad nos et Romanam ecclesiam habere noscimini , senciatis vobis favorem apostolicum non modicum accrevisse , auctoritate vobis presentium indulgemus ut nullus delegatus , vel subdelegatus , executor aut eciam conservator , per litteras apostolicas vel legatorum apostolice sedis , in personas vestras excommunicationis , suspensionis , vel interdicti sentencias promulgare , aut interdicere vobis ingressum ecclesie , valeat , nisi littere apostolice plenam et expressam fecerint de hac indulgencia et Carnotensi ecclesia mencionem . Nulli ergo omnino liceat . . . Datum Lugduni , viii idus novembris , pontificatus nostri anno septimo . »
« In nomine sancte et individue Trinitatis , Patris et Filii et Spiritus Sancti , amen . Moribus docemur et legibus quod regni gubernacula regibus ad hoc commissa sunt ut primum bene se gerant , deinde regalium et legalium mandatorum contemptores gladio ultore coherceant ; quatinus quod pontificalis auctoritas non sufficit adimplere per sermonem doctrine , hoc perficere studeat regia potestas per severitatem discipline . Quod ego Ludovicus , Dei gracia , Francorum rex , ab interpretibus scripturarum audiens , et pro gracia michi divinitus collata intelligens , admonitionibus et consilio episcoporum regni nostri , statui apud me ut speciali privilegio possessiones ecclesiarum et monasteriorum sub tuitionem regie protectionis susciperem et ab oppressionibus et injustis occasionibus in perpetuum liberarem . Non enim res humane aliter tute et incolumes esse possunt
« Guillelmus , divina miseratione , Aurelianensis episcopus , nobili domine Mathildi , Comitisse Carnotensi et domine Ambazie , spiritum consilii sanioris . Ex parte venerabilium virorum decani et Capituli Carnotensis nobis est supplicatum quod nos sentencias excommunicationis a predictis decano et Capitulo , auctoritate privilegiorum eisdem a sede apostolica indultorum , in personam vestram latas , pro notoriis et manifestis injuriis et offensis per vos eisdem illatis , in terris nostris Aurelianensis diocesis existentibus faciamus sollempniter publicare . Quia igitur nobilitati vestre sic favere et deffere nos convenerat quod honestati vestre et juri alieno nullatenus derogetur , nobilitatem vestram hortamur , bona fide consulentes , quatinus cum eisdem decano et Capitulo pacificare voletis et a sentenciis excommunica tionis ab eisdem in vos latis absolutionis beneficium impetrare . Alioquin , cum nos eisdem in suis justis petitionibus deesse non possumus , sentencias excommunicationis predictas , quas in personam vestram , auctoritate dictorum privilegiornm , promulgarunt , secundum quod jus requirit faciemus in nostra dyocesi , in locis de quibus requisiti fuimus , promulgare et sollempniter publicare , cum nos privilegia predicta diligenter inspeximus et credamus quod ipsi , auctoritate eorumdem privilegiorum , excommunicandi quoslibet injuriatores suos liberam habeant facultatem . Datum anno Domini MºCCºLº primo , mense januario . »
« Universis presentes litteras inspecturis , magister Richerus Blesensis et magister Petrus de Fontaneto , canonici Carnotenses , salutem in Domino . Noveritis quod cum abbas et conventus Sancti-Johannis-in-Valleia Carnotensis peterent quinquaginta solidos carnotenses sibi reddi a venerabilibus viris decano et Capitulo Carnotensibus pro quolibet annuali canonicorum Carnotensium cedentium sive decedentium quando continget dictos religiosos habere annuale seu annualia in ecclesia Carnotensi , et dicti decanus et Capitulum Carnotense , recognoscentes dictos denarios deberi dictis abbati et conventui ratione annualium predictorum , dicerent non esse certum a quibus dicta summa peccunie dictis religiosis reddi deberet : tandem dicti decanus et Capitulum super hoc nostre inquisitioni et ordinationi se commiserunt . Nos igitur , habita deliberatione et diligenter super hoc inquisita veritate , ita ordinamus et pronunciando dicimus quod canonici Carnotenses qui profecti sunt et pro tempore proficientur a Capitulo Carnotensi ad preposituras recipiendas et equandas , reddent , vice et nomine Capituli Carnotensis , in compoto prepositurarum , quando canonici Carnotenses viventes de dictis preposituris suam portionem percipient , dictis abbati et conventui . . . . solidos pro quolibet annuali canonicorum cedentium sive decedentium in ecclesia Carnotensi , quando annuale sive annualia predicta evenient , una cum sexaginta solidis eisdem abbati et conventui debitis de dictis preposituris , pro prebenda dicti abbatis quam habet in ecclesia Carnotensi . In cujus rei testimonium , presentibus litteris sigilla nostra duximus apponenda . Datum anno Domini MºCCºLº quinto , mense octobri . »
« Alexander , episcopus , servus servorum Dei , dilectis filiis decano et Capitulo Carnotensi , salutem et apostolicam benedictionem . Solet annuere sedes apostolica piis votis , et honestis potentium precibus favorem benivolum impartiri . Eapropter , dilecti in Domino filii , vestris justis postulationibus grato concurrentes assensu , ut , in parrociis illis in quibus veteres decimas percipitis , novalium quoque decimas , de quibus aliquis hactenus non percepit , pro ea portione qua veteres vos contingunt , percipere valeatis , auctoritate vobis presentium indulgemus , cum illi qui de laboribus terre parrochiarum decimas percipiunt de novalibus eas exigere satis possint . Nulli ergo omnino hominum liceat . . . Datum Laterani , xi kalendas junii , pontificatus nostri anno secundo . »
« Universis presentes litteras inspecturis , Matheus , Vice-dominus Carnotensis , miles , salutem in Domino . Cum venerabiles viri decanus et Capitulum Carnotense , de voluntate et assensu excellentissimi domini Ludovici , regis Francorum illustris , clauderent claustrum , muros cum quernellis , portas et posternas in eisdem muris faciendo , nos quia impedimentum et calumpniam poneremus in curia domini regis , . . . proponentes contra ipsos quod jus faciendi premissa non haberent , eo quod exitus et egressus ad domos nostras quas habemus in claustro predicto nobis libere non patebatur sicut ante dicti claustri clausuram ; . . . . assereremus eciam portam seu posternam et viam sitas inter domum nostram et ecclesiam Sancti-Stephani esse de pertinenciis domus nostre . . . . Pour vider ce différend , un arbitrage eut lieu , de l'assentiment des parties , et le sous-doyen , Renaud de Beaumont , et Renaud Léger , chanoînes , arbitres choisis , décidèrent que le Chapitre avait le droit de clore le cloître ; et que le Vidame ne pouvait pas ouvrir de portes donnant de sa maison hors du cloître , mais qu'il lui était permis d'ouvrir les fenêtres hautes , ad beneficium luminis et prospectus . . . . Le Vidame déclare accepter ce jugement et s'engage et engage ses successeurs à le respecter . Actum anno Domini MºCCºLº octavo , mense aprili .
« Paschalis episcopus , servus servorum Dei , dilectis filiis Carnotensis ecclesie clericis , salutem et apostolicam benedictionem . Ex venerabilis fratris nostri Ivonis , vestri per Dei gratiam episcopi , litteris intelleximus quod pro quibusdam querimoniis decretum instituerit . Ipsum quoque decretum oculis nostris inspeximus , in quo continebatur aecclesie vestre canonicos apud eum clamorem et querimoniam fecisse de prepositis suis qui , privatis commodis inhiantes , communem fratrum utilitatem , in quibuscumque poterant , minuebant , et quasdam res eis jure debitas per injuriam sibi retinebant , pauperes aecclesie sub eorum patrocinio constitutos diversis calamitatibus afficiebant ; quas calamitates idem episcopus in ejusdem decreti scripto dinumerat , et , enumeratis eis , subsequitur : Consilio optimatum nostrorum , decrevimus canonicos justam habere causam et precepimus ne in rusticis oecclesie prepositi deinceps has exactiones haberent , nec ulterius communem in supradictis utilitatem minuerent . Hoc nimirum decretum , hoc preceptum , a supradicto confratre nostro , vestre aecclesie episcopo , constitutam , quia justum ac rationabile visum est et quieti aecclesie commodum , nos , Deo aspirante , laudamus et apostolice sedis auctoritate firmamus . Item , in subsequentibus , idem scribit episcopus se concessisse ut beneficia aecclesie que precarie dicuntur et facte erant prenarie , quia quod omnium erat quatuor vendebant , in communes redigerentur usus , et eadem beneficia propriis vocabulis annotando dinumerat . Hanc quoque concessionem nos ratam asserimus et apostolice sedis auctoritate firmamus . De domibus etiam canonicorum , concessionem ab eodem episcopo factam , sicut a predecessore ipsius Froboldo episcopo constituta est , decreti presentis assertione corroboramus . Si quis igitur , decreti hujus tenore cognito , temere , quod absit , contraire temptaverit , honoris et officii sui periculum patiatur , aut excommunicationis ultione plectatur nisi presumptionem suam digna satisfactione correxerit . Amen , amen , amen . Datum Anagnie , per manum Johannis sancte Romane ecclesie diaconi cardinalis ac bibliothecarii , v kalendas novembris , indictione viiiª , incarnationis dominice anno MCXIIIIº , pontificatus quoque domni Paschalis secundi pape xviº . »
« Universis presentes litteras inspecturis , Johannes de Brueriis , miles , et Eustachia , ejus uxor , salutem in Domino . Ils déclarent abandonner les plaintes qu'ils avaient élevées contre le Chapitre au sujet de la clôture du cloître et ils reconnaissent avoir reçu dudit Chapitre , à titre de dédommagement , la somme de 55 livres . Datum anno Domini MºCCºLº nono , mense novembri . »
« Universis presentes litteras inspecturis , Radulphus , decanus , et universitas Capituli Carnotensis , salutem in Domino . Noveritis , quod nos , de centum et sexaginta arpentis terre nostre , ad agriculturam redigende , de gastinis nemorum nostrorum de Pinçon 1 -- ; , tradidimus et concessimus Arnulpho , dicto Pellipario , de Ponte-Goeni , centum et viginti arpenta , ad arpentum Beate-Marie , extirpanda et ad agriculturam redigenda , et jure hereditario possidenda ad eisdem Arnulpho et heredibus et successoribus ipsius in futurum , ac , et amplius , si ultra dicta centum et viginti arpenta , dictus Arnulphus et ejus heredes , seu successores , voluerint extirpare et extollere de eisdem ; ita videlicet quod dicta centum et viginti arpenta et amplius , si amplius extirpare voluerint , conjuncta , continua ac adherencia existant , in parte illa in qua dictus Arnulphus eligere voluerit eadem , quodam tamen chemino interposito per quod itur de Curvavilla ad forestam . Que centum et viginti arpenta terre , et amplius , si de dictis gastinis amplius habere voluerit , cum omni jure proprietatis quod in eis habemus , quitamus et concedimus dicto Arnulpho et ejus heredibus et successoribus in futurum , tali conditione quod idem Arnulphus et ejus heredes et successores tenentur solvere nobis vi modios frumenti , in loco ubi redditus prebendariorum dicti loci solvi consuevit , ad festum sancti Remigii anni Domini MºCCºLXº tercii , et extunc , quolibet anno , ad dictum festum , et in dicto loco decem denarios censuales pro quolibet arpento dicte terre tradito et concesso a nobis dicto Arnulpho , et quod idem Arnulphus infra festum sancti Remigii , quod erit anno Domini MºCCºLXº quarto , tenetur dictam terram , sic a nobis tradi tam , totaliter marnasse ; et quod idem Arnulphus et ejus heredes et successores in futurum decimam et campipartem fructuum in dicta terra excrescencium , nobis , vel mandato nostro , quolibet anno , solvere tenebuntur et garbas dictorum decime et campipartis ducere seu portare apud Carnotum . Et conventum est inter nos et dictum Arnulphum quod dictus Arnulphus vel ejus heredes , racione dicte terre , aliquam talliam nobis solvere non tenebuntur . Verumtamen , si dicta terra ad alios quam ad heredes dicti Arnulphi devenerit , vel alii quam dictus Arnulphus et ejus heredes hostisias ibi fecerint , ipsi , racione dicte terre seu hostisiarum , tenebuntur nobis talliam solvere , quocienscumque terras ecclesie Carnotensis contigerit talliare . Nos enim promittimus bona fide . . . . . In cujus rei testimonium et munimen , presentes litteras dedimus dicto Arnulpho , sigillo nostro sigillatas . Datum anno Domini MºCCºLXº primo , mense marcio . »
« Universis presentes litteras inspecturis , officialis curie Carnotensis , salutem in Domino . Hugues , dit Lamer , chevalier , a vendu au Chapitre , moyennant 310 livres de chartrains , quendam furnum qui dicitur furnus Boelli , Carnoti situm , liberum et immunem , cum fondo , domibus , plateis , juribus , libertatibus et omnibus ipsius furni pertinenciis . Cette vente est faite du consentement et avec la garantie de Hugues , Girard , Clémence et Lucie , enfants dudit Lamer . . . . . . Datum anno Domini MºCCºLXº tercio , mense julio . »
« Universis presentes inspecturis , Droco de Borbonio , capicerius Carnotensis , salutem in Domino . . . . . Jean Lambert , chanoine de Chartres , avait fondé dans l'église de Notre-Dame un autel en l'honneur de sainte Anne , à la condition qu'il serait tenu viagèrement par Simon , son clerc , et , après la mort dudit Simon , par le chapelain chargé par le Chapitre de la garde du chef de sainte Anne . Cette disposition était attaquée par Dreux de Bourbon , comme attentatoire aux droits du chefcier qui , prétendait-il , avait la collation de tous les autels hors du choeur , de fondation récente ou ancienne , à l'exception de l'autel Saint-Jean de la Crypte . Cependant , sur les instances du Chapitre , Dreux consent à se désister de ses prétentions et à reconnaître le Chapitre comme collateur de l'autel Sainte-Anne d'après l'ordre réglé par Jean Lambert . Datum anno Domini MºCCº septuagesimo quinto , die lune ante festum Annonciacionis beate Marie virginis . »
« Nicolaus episcopus , servus servorum Dei , dilectis filiis decano et Capitulo ecclesie Carnotensis , salutem et apostolicam benedictionem . Il s'élève contre les officiers du Roi et autres qui , non contents de leur juridiction , empiètent sur celle de l'église , et il permet au Chapitre de se servir contre eux des armes spirituelles , nonobstantibus quibuscumque privilegiis , litteris et indulgentiis carissimo in Christo filio nostro Philippo , regi Francorum illustri , vel predecessoribus suis regibus , seu comitibus , baronibus , aut nobilibus , ac laicis aliis quibuscumque concessis . . . Datum Rome , apud Mariam-Majorem , xiiii kalendas aprilis , pontificatus nostri anno secundo . »
« In nomine sancte et individue Trinitatis , ego Ludovicus , Dei gracia , Francorum rex , omnibus tam futuris quam presentibus notum fieri volumus quod Goffridus , Carnotensis episcopus , Berneerium tociusque generis sui familiam , super quos servitutis calumpniam imponebamus , in curia sua , dictante justicia et juditio , in servos suos disrationavit . Cui videlicet juditio et veritati nos adquiescentes , supradictos homines tam sihi quam omnibus ejus successoribus in perpetuum concessimus . Hoc autem , ne per succedentia tempora possit oblivione deleri aut a posteris infirmari , scripto commendavimus et sigilli nostri auctoritate ac nominis nostri karactere firmavimus . Astantibus in palatio nostro quorum nomina et signa subscripta sunt : Signum Ludovici , buticularii . Signum Hugonis , constabuflarii . Signum Alberici , camerarii . Dapifero nullo . Anno incarnati Verbi MºCºXXIXº , regni nostri xxº . Datum per manum Symonis , cancellarii . »
« In nomine sancte et individue Trinitatis . Ego Ludowicus , Dei gratia , rex Francorum et dux Aquitanorum , notum fieri volumus quod villam episcopi Carnotensis que Basoche nominatur in nostra custodia et protectione eustodimus , et illam pravam et injustam consuetudinem quam Villana et ejus filii , videlicet Willelmus Potardi et Albertus et Rodbertus et Petrus et Hugo , in eadem villa reclamabant , in nostra presentia penitus dimiserunt , dicentes nobis in publico et manifeste recognoscentes quod in villa prenominata et in ejus territorio de rebus episcopi Carnotensis et hospitum qui ibidem commorabantur injuste et per rapinam multociens habuerunt . Nobis igitur presentibus , predicte persone omnes de illa rapina et maleficio nullam excusationem pretendentes , et suam culpam nullatenus defendentes , in manu Reginaldi , cantoris ecclesie Carnotensis , condignam satisfactionem fecerunt , asserentes quidem et pro certo promittentes quod in prefata villa nichil deinceps reclamarent , sed ejus libertatem , quam in presentia nostra promiserunt , pro posse suo , in nostra curia et alibi , custodirent et defenderent . Quod ut perpetue stabilitatis obtineat munimentum , scripto commendari nostrique sigilli auctoritate muniri atque nominis nostri subter inscripto karactere coroborari precepimus . Actum publice Aurelianis , anno Mº Cº XLº IIº , regni vero nostri viº , astantibus in palatio nostro quorum nomina subtitulata sunt et signa : Signum Radulfi , Viromandorum comitis , dapiferi nostri . Signum Willelmi , buticularii . Signum Mathei , camerarii . Signum Mathei , constabularii . Data per manum Cadurci , cancellarii .
« Rotrodus , Dei gracia , Ebroicensis ecclesie humilis minister , omnibus fidelibus tam presentibus quam futuris , salutem in Domino . Notum et scripto nostro ratum esse volumus quod ecclesias de Illeiis ecclesie Sancte-Marie Carnoti et monasterio Sancti-Petri Carnoti , utriusque ecclesie jure cognito , concessimus quiete in perpetuum possidendas , eo tenore ut predicte ecclesie Sancte-Marie et Sancti-Petri totam decimam habeant , excepta decima terre quatuor carrucarum quam monachi de Strata colunt , quarum decimam idem monachi , donatione nostra et auctoritate , sibi quietam defendunt , et excepta tercia garba de Vileta et de feodo qui dicitur Jerosolimitanorum , quam ad opus presbyterorum de Illeiis detinuimus , que antea erat eorumdem sacerdotum . Siquidem canonici Sancte-Marie et monachi Sancti-Petri annuatim dabunt presbyteris de Illeiis , pro messione , quinque modios , tres scilicet de hybernagio et unum de ordeo et alterum de avena . Porro , decedentibus presbyteris , presentationem subrogandorum ecclesie Beate-Marie et Sancti-Petri concessimus , et duas partes lane et duas partes candelarum , in his videlicet quinque festis : in Pascha , in festo Omnium-Sanctorum , in Natale Domini , in Purificatione beate Marie et ejus Assumptione . Reliqua autem que altario pertinent , sicuti agnos et porcellos et decimam lini et chanvre , jure sacerdotali , presbyteri sibi habeant et decimam vini vinearum que tunc erant in parrochia illa quando hec donatio facta est , sic tamen ut , si forte alie vinee in toto territorio de Illeiis plantarentur , decime earum Beate-Marie et Sancti-Petri essent . Si autem que tunc erant vinee ad terram arabilem reverterentur , decima illius terre in jus predictarum ecclesiarum Sancte-Marie et Sancti-Petri veniret . Sed et concessimus quod si forte aliqui laicorum qui in parrochia de Illeiis decimas tenent , eas ecclesie Beate-Marie et Sancti-Petri concederent , vel si predicte ecclesie ipsas aliqua ratione sibi perquirere possent , cas illis habendas auctoritate nostra confirmamus . Dominus quoque Symon de Aneto , qui tunc erat dominus Illeiarum , has ecclesias , in presentia nostra , apud Coldras , concessit habendas in perpetuum ecclesie Beate-Marie Carnoti et monachis Sancti-Petri . Hoc etiam notum vobis esse volumus et ratum permanere quod Wuillelmus Golferius concessit monachis Sancti-Petri , in presentia nostra , apud Britolium , quicquid juris in predictis ecclesiis et decimis prius habuerat . Hoc quoque prius in presentia nostra diffinitum est quod dominus Robertus , qui tunc erat Carnotensis episcopus , medietatem hujus decime ad ecclesiam suam pertinentem , concedente ibidem Capitulo suo , in vita sua possideret et post ejus decessum in dominium Capituli veniret ; unde et Capitulum ejus anniversarium singulis annis ageret , et totum redditum medietatis hujus decime , in anniversaria
Universitati vestre per apostolica scripta mandamus atque precipimus quatinus illos qui possessiones vel res seu domos predictorum fratrum vel hominum suorum irreverenter invaserint aut ea iniuste detinuerint que predictis fratribus ex testamento decedentium relinquuntur , seu in ipsos fratres , contra apostolice sedis indulta , sententiam excommunicationis aut interdicti praesumpserint promulgare , vel decimas laborum de possessionibus , habitis ante concilium generale quas propriis manibus aut sumptibus excolunt seu nutrimentis ipsorum spretis apostolice sedis privilegiis extorquere . Monicione premissa , si laici fuerint publice candelis accensis excommunicationis sententia percellatis , si vero clerici vel canonici regulares seu monachi fuerint eos appelatione remota ab officio et beneficio suspendatis neutram relaxaturi sententiam donec predictis fratribus plenarie satisfaciant et tam laici quam clerici seculares qui pro violenta manuum iniectione anathematis vinculo fuerint innodati cum diocesani episcopi litteris ad sedem apostolicam venientes ab eodem vinculo mereantur absolvi . Villas autem in quibus bona predictorum fratrum vel hominum suorum per violentiam detenta fuerint quamdiu ibi sunt interdicti sententie supponatis . Datum Anagnie , tercio nonas Augusti , pontificatus nostri anno primo .
| Gaufridus miles de Sancto Preiecto quitavit minam frumenti | Omnibus presentes litteras inspecturis , Magister Michael , curie Senonensis officialis , in Domino Salutem . Noverint universi quod Gaufridus , miles de Sancto Preiecto , in mea presentia constitutus , unam minam frumenti annui redditus , quam fratres Vallislucentis debebant eidem , quitavit in perpetuam elemosinam ecclesie Vallis Lucentis , promittens , fide prestita , se nullam in posterium contra eandem ecclesiam , per se vel per alios , super hoc questionem moturum . Promisit etiam quod dictum bladum eidem ecclesie quitari faciet ab uxore sua et ipsam ecclesiam in pace dimitti , si qui forte vellent eam super hoc molestare . Actum anno Gratie , Millesimo CCo Vicesimo Sexto , crastino quindene Pasche .
| De fossatis nemoris de Cerili per compositionem Mabile | Ego N . , abbas Sancti Pauli Senonensis , notum facio universis presentes litteras inspecturis quod cum discordia esset inter Philippum Mabile , domicellum , ex una parte , et monachos Vallis Lucentis , ex altera , super reparationem quorundam fossatorum per que divisio fiebat inter nemora de Cereliaco et nemora Sancte Marie , illam reparationem sine suo assensu predictus Philippus non debere fieri asserebat , quam ergo predicta reparatio , ipso nesciente , fiebat de predictis monachis conquerebatur , dicens illos sibi iniuriosos existere et molestos , tandem vero predicta discordia ad statum pacis reducta fuit , me presente , in hunc modum : Constitutus in mea presentia , abbate Vallis Lucentis et predicto Phillipus , ipse Philippus , mediante fide , creentavit de cetero monachos Vallis Lucentis super predicta reparatione nunquam vexaturos . In cuius rei testimonium , presentem cartam sigilli mei feci munimi-ne roborari . Actum anno Gratie Mo CCo Vicesimo , mense Novembri .
| De masura relicta Roberto Bodet de Charenteneio | Universis litteras istas inspecturis , Frater Galterus , dictus abbas Vallis Lucentis , eternam in Domino salutem . Noverint universi quod Frater Milo , conversus noster , magister cellarii nostri de Vallibus , unam parvam masuram nostram que est in villa de Vallibus iuxta masuram Cailat , de licentia nostra , dimisit et concessit Roberto Bodeth de Charenteneio et heredi eius possidendam , ita quod propter hoc idem Robertus , aut heres eius , aut qui masuram tenebit , reddet singulis annis in festo Sancti Remigii fratribus ecclesie nostra , sine intermissione , sex denarios et unum minellum avene ad cumulum . In huius rei testimonium , litteras nostras scribi fecimus sigilli nostri attestatione signatas . Actum anno domini Mo CCo XIIIIo .
| De quadam querela presbiteri de Sancto Benedicto | Guillelmus , Dei gratia Vallis Lucentis abbas et humilis minister , omnibus ad quos littere iste pervenerint in Domino salutem . Noverit universitas vestra quod controversia que vertebatur inter Milonem , presbiterum de Sancto Benedicto , et fratrem eius , Iacobum , sopita et in tranquillum redacta est in hunc modum : predictus et enim Iacobus fratri suo Miloni quittavit terram de Margise ex integro ad hec domum que est in censu Vallis Lucentis . Et terram de Fortune et terram que est super pratum Colaz similiter quittavit ei ex toto , nisi redderet ei centum solidos intra viginti dies nativitatis . Actum anno ab incarnatione Domini , Mo Co Nonagesimo Octavo .
| Renaldus de Praella de Flaci dat septem denarios censuales | Omnibus presentes litteras inspecturis , Felix , decanus de Riparia , in Domino salutem . Noverit universitas vestra quod , in presentia nostra constituti , Renaldus de Praella de Flaciaco , Hersendis , uxor eiusdem , dederunt et concesserunt in perpetuam elemosinam ecclesie Vallis Lucentis septem denarios censuales , scilicet quatuor quos habebant super ochias iuxta Palicios de Malo Passu sitas , et duos super terram iuxta Spinam de Seiiam sitam , et unum denarium super terram de quarrellum , reddendos , videlicet , apud Flaciacum singulis annis dicte ecclesie , scilicet in crastinum Nativitatis Domini . Hanc autem elemosinam voluerunt et laudaverunt , Gaufridus , Iohannis et Acelina , liberi eorum . Quod ut ratum permaneat , ad peticionem partium , munimine sigilli nostri fecimus roborari . Actum anno domini Mo CCo Vicesimo Octavo , in Cathedra Sancti Petri .
| Sententia contra Hospitalarios de Coldreto pro Suboart | Nos Wllelmus , Sancti Petri Cellensis abbas , Milo , decanus , et Rolandus , canonicus , Trecensis , iudices delegati a domino papa in causa que vertebatur inter abbatem et monachos Vallis Lucentis , ex una parte , et Hospitalarios de Coldreio , ex alia , Fratre Rogero , Hospitalario magistro , ipsius domus in tota causa per litteras magni magistri in Francia procuratore constituto , super nemore quod est apud Seboart lite coram nobis contestata super possessione et proprietate ipsius nemoris . Attestationibus ab utraque parte receptis , et publicatis , et rationibus , et allegationibus hinc inde propositis et omnibus his que ad causam ipsam contingere iudebantur , diligenter auditis et cognitis , ad ultimum die ad proferendum sententiam perentorie partibus assignata , habito prudentum virorum consilio , partibus presentibus per sententiam diffinitivam absolvimus abbatem et monachos Vallis Lucentis ab impetitione Hospitalariorum de Coldreio super possessione et proprietate dicti nemoris , sicut fossata que facta fuerunt tempore Radulphi , prioris de Porta Sancti dividunt ipsum nemus . Actum anno Gratie Mo CCo Decimo , sabbato infra octabas Sancti Iohannis Baptiste , mense Iunio .
| Littere de rato abbatisse super compromissione facta | Ego E . , abbatissa Paraclitensis , et eiusdem loci conventus , omnibus presentes litteras inspecturis notum facimus quod quiquid Petrus de Origniaco et Godefridus de Posiaco , Henrico preposito Mediante , si necesse fuerit , component , pace vel iudicio , in causa que vertitur inter nos et ecclesiam Vallis Lucentis , videlicet super discordia partis eiusdem decime site inter Poisiacum et Villam Novam , ratum habemus et firmum .
| Elemosina Hugo de Sancti Maurico de Odone Noblet | Ego Theobaldus , Campanie et Brie comes palatinus , notum facio universis presentes litteras inspecturis quod dilectus et fidelis meus , Hugo de Sancto Mauricio , in mea presentia , recognovit quod ipse dederat in elemosinam Odonem Noblet , hominem de Fonteneto Bauseri , fratribus abbatie Vallis Lucentis . Ego , siquidem de cuius feodo dictus homo movet , donationem factam dictis fratribus , intuitu precatis , laudo , volo , approbo ac sigilli mei munimine confirmo . Actum anno Gratie Mo CCo Vicesimo Quarto , mense Ianuario .
| Domo sita in foro Trianguli vendita a Iohanne preposito | Ego Ansellus , dominus Trianguli , notum facio omnibus presentes litteras inspecturis quod Iohannes , prepositus de Triangulo , vendidit fratribus ecclesie Vallis Lucentis quandam domum sitam in foro Trianguli cum omnibus porprisiis suis quam emit a Michone de Su-leniaco . Hanc autem venditionem iamdicte ecclesie laudo et concedo in perpetuum libere possidendam , salva tamen iusticia mea . Ad cuius rei confirmationem , presentem cartam sigilli mei munimine feci roborari . Actum anno domini Millesimo Ducentesimo Vicesimo Sexto , mense Aprili .
| Elemosina Petri lo Flamen de Pomeriaus de Augrino de Laleio et familia sua . | Ego Ansellus , dominus de Triangulo , notum facio , tam futuris quam presentibus , quod Petrus Flamanz de Pomeriaus donavit , in presentia mea , multis etiam assistentibus , in elemosinam ecclesie et fratribus Vallis Lucentis , Augrinum de Lailiaco cum familia sua , duobus , videlicet , filiis , Renaudum et Garnerum , et filiabus duabus , Maria et Emelina . Hanc autem donationem laudavit Elysabeth , dicti Petri uxor . In cuius rei confirmationem et testimonium , idem Petrus fecit inpressione sigille mei presentes litteras roborari . Actum anno Domini Mo CCo .
| Compromisso Gaufridi de Foisi et ecclesie Vallis Lucentis de ferragio nemoris de Luisant | Ego Ansellus , dominus de Triangulo , notum facio , tam presentibus quam futuris , quod controversia que diu habita fuerat inter Gaufridum , militem de Fuisseio , et fratres ecclesie Vallis Lucentis super quibusdam redditibus qui sunt apud Lailiacum et ferragio nemoris qui dicitur Lucens , in hunc modum pacificata fuit in mea presentia : quod prefatus Gaufridus dicte ecclesie fratribus redditus illos libere et quiete in perpetuum dimisit possidendos . In nemore etiam , predicto minam ferri quantum uno furnello poterit sufflari dictis fratribus concessit . Insuper dedit eis usuarium pasture in nemore lucenti et in foresta Fuisseii et in omnibus terris suis que sunt in finagio Fuisseii preter quam in pratis ad omnia pecora sua alenda omni tempore percipiendum . Super his omnibus se garantiam laturum quantum exiget ius sub sacramento fidei promisit . Hec omnia laudaverunt Nazaria , mater eius ; et sorores , eius Nazaria , Ermengardis , et Ricoldis ; et cognati eius Hugo , Nicholaus , Hudeerus . Ego quoque , de cuius feodo est quicquid prefatus Gaufridus apud Fuisseium habet , hoc totum laudavi et manutenendum promisi . Et ut ratum maneat et inconcussum , sigilli mei impressione muniri feci . Actum anno incarnati Verbi Mo Co Nonagesimo Octavo .
| Compromissio de rebus Iohannis capellani de Fonteneto | Omnibus presentes litteras inspecturis , Magister Michel , officialis Senonensis , salutem in Domino . Noverint universi quod cum peteret iniure , coram nobis , Stephanus de Moreto , clericus , procurator ecclesie Beate Marie de Porta Sancti Leonis Senonensis , nomine eiusdem ecclesie ab abbate et conventu Vallis Lucentis omnia bona , tam mobilia quam immobilia , que de bonis defuncti Iohannis , capellani de Fonteneto , ad dictos abbatem et conventum devenerunt , quia dictus Iohannis , dum viveret , se et sua dederat ecclesie memorate , tandem post multas altercationes , dictus Stephanus procurator , a priore et conventu de Caritate , et procurator abbatis et conventus Vallis Lucentis , ab ipsis abbate et conventu mandatum habentes ad agendum componendum et compromittendun super eadem querela , sicut per litteras prioris et conventus de Caritate et per litteras ipsorum abbatis et conventus Vallis Lucentis nobis constitit ; evidenter in nos de eadem querela compromiserunt in hunc modum : quod ratum haberent quicquid super hoc pro voluntate nostra ordinaremus . Nos vero ita ordinavimus quod dicti abbas et conventus Vallis Lucentis medietatem omnibus rerum , tam mobilium quam immobilium , dicti defuncti que habuerant vel habebant prefato procurator ecclesie Beate Marie liberarent . Diximus etiam quod si dicti abbas et conventus sumptus fecerant perquirendo res defuncti Iohannis , capellani , procurator ecclesie prefate Beate Marie eis medietatem eorundem sumptuum restitueretm , et quod sic partes se se super predictis ad invicem quitarent . Actum anno Gratie , Mo CCo Vicesimo Quarto .
| Hugo miles de Nova Villa remittit octo denarios censuales | Ego Hugo , miles de Nova Villa Archiepiscopi , notum facio presentibus et futuris quod ecclesia Vallis Lucentis et Petrus , clericus , filius Balduini , prepositi , michi debebant octo denarios annui census reddendos singulis annis in festo Sancte Crucis in Septembre , de duabus peciis terrarum que fuerant supradicti Balduini , prepositi , et sunt in territorio de Estremont . Istos supradictos octo denarios ego dedi in perpetuam elemosinam ecclesie vallis lucentis . Dedi etiam in perpetuam elemosinam ecclesie Vallis Lucentis octo denarios censuales quos Dominus Iohannes , miles de Memorant , debebant michi singulis annis ad crastinum Natalis Domini , de quodam prato quod est apud Novam Villam retro domum Hugonis Regis , non longa ab ipsa domo . Quod ut ratum sit et fideliter , ab omnibus teneatur , litteras istas sigilli mei testimonio roborari feci . Actum anno Domini Mo CCo Vicesimo Secundo , mense Decembre .
| Hugo remittit octo denarios censuales | Ego Hugo , miles , prepositus de Nova Villa Archiepiscopi , notum facio presentibus et futuris quod ego dedi ecclesie Vallis Lucentis in perpetuam elemosinam octo denarios annui census quos dicta ecclesia debebat michi de quadam terra sita in Estremont que fuit Balduini , prepositi . Quod ut ratum et firmum permaneat in perpetum , litteras istas sigilli mei impressione muniri feci . Actum anno Domini Mo CCo Vicesimo Secundo , mense Novembri .
| Legatum pie memorie Aaliz domine de Marceli | Ego Aaliz , domina de Marcelli , notum facio presentibus et futuris quod ego dedi , laude et assensu filiorum meorum , Iohannis et Gaufridi , pro remedio anime mee et antecessorum meorum , Deo , et Beate Marie , et monachis Vallis Lucentis sex sextaria bladi , tria , scilicet , siliginis et tria avene , in gueeignagio Gaufridi , filii mei , quod habet aput Sanctum Flavetum iuxta Marigni ad festum Sancti Remigii , post obitum meum , singulis annis percipienda . Et sciendum quod ego , predicta Aaliz , dedi predicto filio meo , Gaufrido , excambium pro sex predictis sextariis bladi in guaanagio vico de Doiche . Hanc elemosinam laudavit Guido , miles de Meriaco , frater predictorum filiorum meorum , Iohannis et Gaufridi . Et ut hec elemosina ratum et inconcussa permaneat , presentes litteras sigilli mei munimine roboravi . Actum anno Gratie Mo CCo Vicesimo Primo .
| Legatum pie memorie Garnerus domini Marigniaci | Omnibus presentes litteras inspecturis , Vir Nobilis Garnerus de Maregniaco salutem in Domino . Noverint universi quod Garnerus , dominus Marigniaci , miles , pater meus , dedit ecclesie Vallis Lucentis centum solidos Pruvinenses in elemosinam perpetuam in maioratu Marigniaci , singulis annis in Purificatione Beate Marie percipiendos . Quam donationem , concedo et confirmo et ab heredibus meis observari faciam et teneri taliter : quod tam ego , quam ipsi , sine ulla contradictione , predictam donationem persolvemus . Ad cuius donationis confirmationem , sigillum meum duxi apponendum . Actum anno Domini , Mo CCo Vicesimo Quarto , mense Februario .
| Compromissio facta de Bosco Raant qui impetebatur a Girardo Baet | Frater Guido , Pruliacensis dictus abbas , omnibus ad quos presentes littere pervenerint salutem et pacem . Noverit universitas vestra quod querela quam Gerardus Baet super usuario nemoris Raaldi adversus domum Vallis Lucentis a iudicibus super hoc a domino papa delegatis , scilicet Magistro Petre , cantore Parisiensi , et Mauricio , eiusdem ecclesie archidiacono , nobis commissa est et consensu utriusque partis in in hunc modum terminata : pro bono pacis , domnus Wllelmus , abbas Vallis Lucentis , et conventus eiusdem domus predicto Gerardo usuarium in prefato nemore concesserunt eo modo et ea forma qua Giloni de Monte Goor et Odoni de Sancto Preiecto fuerat concessum . Modus autem et forma huius usuarii in litteris domini Senonensis archiepiscopi aperte distinguitur et determinatur .
| Milo de Corbolio approbat venditionem a Goderio de Poci factam | Ego Milo de Corbolio , canonicus Parisiensis , notum facio omnibus presentes litteras inspecturis quod vendicionem factam a Goderio , maiore meo de Poci , conventui de Vallelucenti super quodam prato et quodam orto , laudo , concedo et approbo , litteris meis patentibus venditionem hanc approbantibus et testificantibus . Actum anno Gratie , Mo CCo Septimodecimo , mense Marcio .
| Tistimonium nostri de dono decime espineti et ubi fuerit factum | Ego Willelmus , comes Iovigniaci , notum facio , tam presentibus quam futuris , quod Theobaldus de Barro dedit et concessit in perpetuam elemosinam Domui Dei de Triangulo quicquid ipse habebat in decimis et in censu apud Espinetum et in tota parrochia . Ego vero , de cuius feodo erat hanc donationem laudavi et concessi . Quod ut ratum sit et firmum , presentem cartam sigillo meo roboravi . Actum anno Gratie , Millesimo Centesimo Quartodecimo .
| Elemosina Leterici de Corgenai de terra de Varoys diligenter inferius limitata | Ego , Theobald , comes Trecensis palatinus , notum facio presentibus et futuris quod Letericus , miles de Corgenai , in mea constitutus presentia , recognovit se , assentientibus uxore sua et liberis suis , in perpetuam elemosinam dedisse et concessisse ecclesie Vallis Lucentis terram de Waroyx a dumo rotundo per marnam directe usque ad viam Senonensis , ita quod dicta via ex parte predicti militis remaneat . Quia vero predicta terra de feodo meo movet et prefata elemosina coram me recognita est , donationem istam laudavi et concessi et predicte ecclesie disposui garantire . Verum , ne donationis huius aliqua possit in posterum calumpnia suboriri , in huius rei testimonium presentem feci cartam sigilli mei munimine roborari . Actum anno incarnati Verbi Mo Co Nonagesimo Nono , mense Iunio .
| Quitavit ecclesia Vallis Lucentis usuarium Rabiose quibusdam conventionibus interpositis | Iohannes , Dei gratia Iherusalem Rex , universis ad quos presentes littere pervenerint salutem in Domino . Noverit universitas vestra quod cum contentio verteretur inter Fratrem Aubertum , abbatem Vallis Lucentis , et conventum eiusdem domus , ex una parte , et karissimum consanguineum nostrum , Nobilem Virum Erardum de Brena , ex altera , super usuagio foreste que dicitur Rabiosa , tandem , ad peticionem partium , nos contentionem istam pacificavimus , videlicet in hunc modum : Predictus Aubertus , abbas Vallis Lucentis , totusque eiusdem loci conventus totum illud usuagium quod petebant in foresta memorata reverendo in Christo patri nostro , Galtero Senonensis archiepiscopo , in perpetuum quitaverunt , excepto quod ad usus omnium animalium unius Granchie sue , que dicitur granchia de Logiis usuarium pasture herbagii ad voluntatem eiusdem archiepiscopi in eadem foresta sibi retinuerunt . Nec tamen porcos pascere propter hoc poterunt in eadem . Homines autem de Seanz , pro recompensatione huius quittationis , videlicet heredes defuncti Ansaudi prepositi , et heredes Christiani Ducis , et ceteri , omnes qui in nemoribus Vallis Lucentis adiacentibus finibus granchiarum de Cereli et de Logiis usuagium carbonagii de lignis mortuis habentibus duo capita ad terram iure hereditario habere se dicebant , totum illud usuagium , ad preces Domini Erardi , dicto abbati et fratribus Vallis Lucentis in perpetuum quittaverunt , iuramento prestito quod usuagium illud de cetero non reclamarent , nichil omnino sibi nec heredibus eorum de eodem usuagio retinentes . Dictus vero Erardus fiduciavit , coram Domino Galtero , Senonensis archiepiscopo , quod fratribus Vallis Lucentis super hac quitatione portaret garantiam . Et si aliquis hominum de Seanz , vel heredum eorum , occasione predicti usuagii eos vexaret , ipse Erardus faceret eisdem fratribus damna et deperdita que propter hoc facta essent restaurari . Propterea , ipse Erardus et karissima soror nostra , Philippa , Henrici , pie memorie , quondam comitis Trecensis filia , uxor eius , dederunt supradictis fratribus usuarium pasture ad omnia animalia Grangiarum de Cerelli et de Logiis in nemore quod dicitur Sancti Stephani et in omnibus nemoribus et terris que sub dominio suo sunt et sub eorum potestate . Recognoverunt etiam quod ecclesia Vallis Lucentis habet sextam partem in nemore quod dicitur nemus Sancte Marie in omnibus et in nemore de Allodiis et usuarium pro ut habere consueverunt . Hec omnia firmiter observanda laudaverunt et concesserunt sepedicti Erardus et Philippa , et ad hec heredes suos inperpetuum obligaverunt . In cuius rei testimonium , litteras istas sigilli nostri fecimus munimine roborari . Actum anno Domini Mo CCo Vicesimo Tercio , mense Ianuario
| Marie relicte Renaldi de Venesi concessum est ad vitam tenere terras de Gron | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod religiosi viri , fratres ecclesie Vallis Lucentis , concesserunt Marie , relicte Renaldi , quondam prepositi venesiaci , ad vitam eius terras et vineas quas habebant apud Gronnum , tali modo : quod post decessum ipsius Marie , dicte terre et vinee , sine contradictione aliqua , ad ecclesiam Vallis Lucentis libere reverterentur . Actum anno Gratie , Mo CCo Vicesimo Quarto , die Martis post Assuptionem Beate Marie .
| De quitatione usuariorum nemorum de Cereliaco | Ego , Erardus de Brena , et Ego , Philippa , uxor eius , Henrici , clare memorie quondam comitis Trecensis , filia . Notum facimus presentibus et futuris quod homines nostri de Seanz , scilicet Simon , prepositus ; Girardus , filius Gaufridi Tyrant ; Herbertus , filius Christiani Ducis ; Guibertus ; et Renaldus , frater eius ; heredes defuncti Herberti Sarpete , videlicet Herbertus et alii ; Galterus Sapiens , filius Renaudi de Plaseto ; Iaquetus ; et Grivellus , frater eius ; Stephanus , filius Robillart ; et Fillons , soror eius ; Radulphus Magnus ; Guiotus , filius Christiani Pertuiset ; et bernardus , frater eius ; parentes et heredes eorum predictorum ; et multi alii de Seant usuagium carbonagii de lignis mortuis duo capita habentibus ad terram in nemoribus ecclesie Vallis Lucentis que adiacent finibus grangiarum de Cereliaco et de Logiis , iure hereditario habere , se dicebat . Isti supradicti homines et ceteri qui predictum usuarium in supradictis nemoribus reclamabant , in presentia nostra convocati in ecclesia de Seanz , totum illud usuarium , ad preces nostras , Fratri Auberto , abbati , et fratribus Vallis Lucentis in perpetuum quittaverunt , iuramento prestito quod usuarium illud de cetero non reclamarent , nichil omnino sibi , nec heredibus eorum , in eodem usuario retinentes . Ego vero , Erardus , fiduciavi coram Domino Galtero Senonense archiepiscopi quod fratribus Vallis Lucentis super hac quittatione garantiam portabo , et si aliquis hominum de Seanz , vel heredum eorum , occasione predicti usuarii eos vexaverit , ego faciam eis dampna et deperdita que propter hoc facta fuerint restaurare . Preterea , nos dedimus eisdem fratribus usuarium pasture ad omnia animalia grangiarum de Cereli et de Logiis in nemore nostro quod dicitur nemus Sancti Stephani et in omnibus nemoribus et terris que sub dominio nostro et potestate nostra sunt . Nos etiam recognoscimus quod ecclesia Vallis Lucentis habet sextam partem in nemore quod dicitur Sancte Marie in omnibus , et in nemore de Allodiis , et usuarium prout habere consueverunt . Hec omnia firmiter observanda laudamus et concedimus ad hoc heredes nostros in perpetuum obligamus . Quod ut ratum permaneat , presentem cartam sigillorum nostrorum fecimus munimine roborari . Actum apud Seant , anno Domini Mo CCo Vicesimo Tercio , mense Ianuario .
| De modio avene de Flore et pasturis de Valeriis | Ego , Erardus de Brena , et ego , Philippa , uxor eius , Henrici clare memorie quondam comitis trecensis , filia , notum facimus universis presentes litteras inspecturis quod cum Pogeii domina et fratres Vallis Lucentis nobis testimonium perhiberent quod pie memorie Aeliz , mater mei , scilicet Erardi , ante mortem suam dedisset in elemosinam ecclesie Vallis Lucentis unum modium avene annui redditus et pasturas de Valleriis et de Florigniaco , nos ad supplicationem dictorum fratrum , laudavimus donum illud . Nos etiam dedimus , et concessimus , et assignavimus quod supradicti fratres percipient singulis annis supradictum modium avene apud Florigniacum in festo Sancti Remigii in redditibus nostris avene . Dedimus etiam et concessimus supradicte ecclesie pasturas supradictas ad omnes bestias et pecora grangiarum suarum , videlicet de Cervins et de Chevroi , in remedio animarum supradicte matris mee et omnium parentum nostrorum . Ea tamen condicione apposita : quod si fieret in predictis Valeriis venditio nemoris predicta animalia supradictarum grangiarum , per quadrennium non intrarent in cospetiis nemoris supradicti . Quod ut ratum et stabile permaneat , in perpetuum litteras istas sigillorum nostrorum fecimus munimine roborari . Actum anno Domini Millesimo Ducentesimo Vicesimo Secundo , mense Decembri , apud Seantum .
| De usuario Logiarum in Rabiosa in his que pertinent ad pasturam | Ego , Erardus de Brena , notum facio universis presentes litteras inspecturis quod cum ego vendidissem forestam meam que dicitur Rabiosa reverendo patri meo Galtero Senonensi archiepiscopo , usuarium pasture herbagii remansit fratribus Vallis Lucentis ad omnia animalia grangie sue de Logiis , exceptis porcis . In cuius rei memoriam , litteras annotatum sigilli mei munimine roboravi . Actum anno Domini Mo CCo Vicesimo Tercio , mense Ianuario .
| Garnerus de Marigni dat Herbertum de Rigni et Galterum de Marigni cum uxoribus et liberis eorum | Ego , Garnerus de Triangulo , dominus Marigniaci , et ego , Elisendis , uxor eiusdem , notum facimus universis presentes litteras inspecturis quod nos , pro remedio et salute animarum nostrarum , dedimus et concessimus et quittavimus ecclesie Vallis Lucentis Herbertum de Regniaco et Mariam , uxorem eius , et liberos eorundem ; videlicet Michaelem , Iohannem , Garnerum , Robertum , Odonem , Iacobum , Mariam , Androetum , Odelinam et Avelinam ; et Galterum de Marigniaco , Eustachiam , uxorem eius , Gonardum , clericum , filium eorumdem . Promittimus etiam , fide corporaliter a nobis prestita , quod nos eidem ecclesie super predicta donatione legitimam garantiam portabimus et quod nichil de cetero in iamdictis Herberto , Galtero , uxoribus et liberis eorundem per nos vel per alios reclamabimus vel reclamari faciemus . In cuius rei testimonium , ego , Garnerus de Triangulo , dominus Marigniaci , et ego , Elysendis , uxor eius , comitissa Perticensis , presentes litteras sigillorum nostrorum munimine fecimus roborari . Actum anno Gratie M . CC . Vicesimo Octavo , mense Ianuarii .